钦定古今图书集成/明伦汇编/氏族典/第149卷 > 孙亶
## 钦定古今图书集成/明伦汇编/氏族典/第149卷 > 孙亶

按《江阴县志》：“亶字叔诚。洪武癸酉，以贡授户部主事，
改兵部。永乐庚寅，晋巩昌知府。躬行节俭，至诚率物。
先是西戎部落时出剽掠，闻亶名，稍稍归服。丁内艰，
军民上状借留，诏莅事如故。九载秩满，郡民复诣阙
恳留，诏进秩正三品，阶嘉议大夫，仍治巩昌。历再考，
而民留益力。凡三十年，不离巩昌，休于家者八年，卒。”